Na temelju članka 98. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12.-pročišćeni tekst, 94/13. i 152/14.) i članka 35. stavka 1. podstavka 3. Statuta Osnovne škole Kloštar Podravski, na prijedlog ravnatelja, uz prethodnu suglasnost Župana Koprivničko-križevačke županije, KLASA: 012-03/15-01/9, URBROJ: 2137/1-06/05-16-5 od 14. siječnja 2016. godine Školski odbor Osnovne škole Kloštar Podravski na 27. sjednici održanoj dana 29. siječnja 2016. godine donosi

**STATUTARNU ODLUKU**

**O IZMJENAMA I DOPUNAMA STATUTA**

**OSNOVNE ŠKOLE KLOŠTAR PODRAVSKI**

Članak 1.

U Statutu Osnovne škole Kloštar Podravski KLASA: 012-03/15-01/02, URBROJ: 2137-38-15-1 od 20. travnja 2015. godine (u daljnjem tekstu: Statut) članak 114. mijenja se i glasi:

„(1) Učenikove izostanke i kašnjenja na nastavu i druge oblike odgojno-obrazovnog rada roditelji ili skrbnici su dužni opravdati u roku od 2 dana od izostanka učenika liječničkom ispričnicom ili ispričnicom nadležne institucije, koju je potpisao i roditelj ili skrbnik. Roditelj ili skrbnik je dužan javiti razredniku razlog izostanka u roku od 2 dana.

(2) Tijekom školske godine roditelj ili skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovoga članka u trajanju od najviše tri radna dana, a koji ne mogu biti uzastopni.

(3) Neopravdanim izostankom ne smatra se izostanak s nastave za koji je roditelj ili skrbnik unaprijed tražio i dobio odobrenje, i to:

 - u hitnim slučajevima usmeno od učitelja za izostanak s njegovog sata,

 - pisano od razrednika za izostanak do 3 radna dana,

 - pisano od ravnatelja za izostanak od 7 radnih dana

 - pisano od Učiteljskog vijeća za izostanak do 15 radnih dana.“.

Članak 2.

Članak 142. mijenja se i glasi:

„(1) Zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja učenicima se mogu izreći pedagoške mjere:

- opomena,

 - ukor,

- strogi ukor

- preseljenje u drugu školu.“.

Članak 3.

U članku 143. dodaje se stavak 5. koji glasi:

„(5) Razredno vijeće i Učiteljsko vijeće mogu ovlastiti nekoga od svojih članova ili imenovati povjerenstvo koje će provesti postupak do izricanja pedagoške mjere.“.

Članak 4.

Podnaslov iznad članka 144. mijenja se i glasi:

„KRITERIJI ZA IZRICANJE PEDAGOŠKIH MJERA“

Članak 5.

Članak 144. mijenja se i glasi:

„(1) Prilikom svakog izricanja pedagoške mjere Škola je obvezna primjenjivati kriterije za izricanje pedagoških mjera koje propisuje pravilnikom nadležno ministarstvo.“.

Članak 6.

Podnaslov iznad članka 145. briše se, a članak 145. mijenja se i glasi:

„(1) Kriteriji na temelju kojih se izriče pedagoška mjera trebaju biti takvi da potaknu učenika na odustajanje od neprihvatljivih oblika ponašanja i usvajanje prihvatljivih oblika ponašanja, u skladu s pravilima i kućnim redom škole.“.

Članak 7.

Članak 160. mijenja se i glasi:

„(1) Roditelji odnosno skrbnici dužni su brinuti da učenici ispunjavaju svoje obveze te izostanke učenika opravdati sukladno članku 114. Statuta.“.

Članak 8.

Ova Statutarna odluka stupa na snagu osmog dana od dana objave na oglasnoj ploči Škole.

KLASA: 012-03/15-01/02

URBROJ: 2137-38-16-4

U Kloštru Podravskom, 29.01.2016.

 PREDSJEDNIK

 ŠKOLSKOG ODBORA

 Zoran Suzić, prof.

 Ova Statutarna odluka o izmjenama i dopunama Statuta objavljena je na oglasnoj ploči Škole dana 29. siječnja 2016. godine, a stupila je na snagu dana 6. veljače 2016. godine.

 RAVNATELJ

 Mirko Šandrovčan, dipl. ing.